Verhit die rosyne en soetwyn in ’n kastrolletjie en laat prut tot die meeste van die vloeistof weggekook het. Skep uit en hou eenkant om af te koel.
Maak ’n holte in die middel van die meelmengsel en giet die botter en 250 ml (1 k) water by. Meng met ’n vurk en hou aan water byvoeg tot die deeg bymekaar begin kom.
Keer die deeg op ’n meelbestrooide oppervlak uit en knie sowat 10 min. of tot glad en elasties. Vorm die deeg in ’n bal.
Knie die deeg liggies af en verdeel in 8-10 gelyke bolletjies. Rol elke bolletjie in ’n slangetjie. Knoop elke slangetjie en vou die punte onder die knoop in (of gebruik die bolletjies net so).